2023.1.19.
HU
Az Európai Unió Hivatalos Lapja
L 17/85
(5)
A nyilvános információk alapján az ügyletet az illetékes nemzeti hatóságok (5) jóváhagyását követően végrehajtották (6).
(6)
A Meide csoport többek között az érintett termék gyártásával és értékesítésével foglalkozik.
Ezenkívül a Meide csoport saját és harmadik felek termékeinek a behozatalával és kivitelével foglalkozik (7).
A Meide csoport által Kínából az Unióba exportált érintett termék az (EU) 2019/1259 végrehajtási rendelettel bevezetett dömpingellenes intézkedések hatálya alá tartozik.
(7)
A Meide csoport és a Jinan Meide egymással kapcsolatban álló vállalatok.
(8)
A Bizottság ezért úgy ítélte meg, hogy az ügylet lezárása indokolttá tette a vonatkozó TARIC-kódok módosítását a behozatal jobb nyomon követése érdekében, a következő okok miatt.
(9)
Az érintett termék jelenleg a Kombinált Nómenklatúra (a továbbiakban: KN) ex 7307 19 10 (TARIC-kódok: 7307 19 10 10 és 7307 19 10 20) alá tartozik.
(10)
Az intézkedések hatálya alá tartozó TARIC-kódok mellett a 7307 19 10 90 maradvány TARIC-kód számos terméket tartalmaz, köztük az érintett termék termékmeghatározásából kifejezetten kizárt két terméket (azaz az ISO DIN 13 szabvány szerinti métermenettel rendelkező vágógyűrűs szerelvénytesteket és a kerek, menetes, fedél nélküli temperöntvény elágazó dobozokat), valamint a nem menetes csőszerelvényeket és -illesztéseket is.
(11)
A menetvágás az érintett termék gyártásának csak az utolsó lépése.
Ezért a nem menetes és félkész öntött csőszerelvények és -illesztések a dömpingellenes intézkedések hatálya alá nem tartozó maradvány TARIC-kód alatt hozhatók be az Unióba, majd az Unión belül menetvágási eljárásnak vethetők alá.
(12)
A Bizottság úgy ítélte meg, hogy a TARIC-kód jelenlegi struktúrájából kinyert adatok nem elégségesek ahhoz, hogy nyomon lehessen követni a Kínából származó nem menetes öntött csőszerelvények és -illesztések behozatalát, mivel azok jelenleg nincsenek elkülönítve a 7307 19 10 90 maradvány TARIC-kód alá tartozó, nagyszámú terméktől.
(13)
Ezért az ex 7307 19 10 KN-kód alá tartozó TARIC-kódokat el kell különíteni aszerint, hogy a kódok menetes (TARIC-kódok: 7307 19 10 03, 7307 19 10 05, 7307 19 10 10, 7307 19 10 13, 7307 19 10 20, 7307 19 10 30) vagy menet nélküli (TARIC-kódok: 7307 19 10 35, 7307 19 10 40, 7307 19 10 45) termékekre vonatkoznak-e.
Ezenkívül mind a menetes, mind a nem menetes termékek esetében indokolt meghatározni, hogy azok temperöntvényből (TARIC-kódok: 7307 19 10 10, illetve 7307 19 10 35), gömbgrafitos öntöttvasból (TARICkódok: 7307 19 10 20, illetve 7307 19 10 40) vagy más anyagból (TARIC-kódok: 7307 19 10 30, illetve 7307 19 10 45) készültek-e.
Végül a menetes temperöntvény és gömbgrafitos öntöttvas csőszerelvények és -illesztések kategóriáján belül indokolt új, külön TARIC-kódokat létrehozni az érintett termék meghatározása értelmében kifejezetten kizárt termékekre, nevezetesen az ISO DIN 13 szabvány szerinti métermenettel rendelkező, temperöntvény vágógyűrűs szerelvénytestek (TARIC-kód: 7307 19 10 03), a kerek, menetes, fedél nélküli temperöntvény elágazó dobozok (TARIC-kód: 7307 19 10 05), valamint az ISO DIN 13 szabvány szerinti métermenettel rendelkező, gömbgrafitos öntöttvasból készült vágógyűrűs szerelvénytestek (TARIC-kód: 7307 19 10 13) esetében.
(14)
Az intézkedések hatálya alá tartozó TARIC-kódok – 7307 19 10 10 és 7307 19 10 20 – változatlanok maradnak, és az új TARIC-struktúrával való összhang biztosítása érdekében csak az árumegnevezést kell frissíteni „Más”-ra.
(5) Lásd: https://uokik.gov.pl/news.php?news_id=17989 és a 2022.
március 16-i DKK-83/2022. sz. határozat, elérhető a következő internetcímen: https://uokik.gov.pl/koncentracje.php?news_id=17397.
(6) Lásd az Orbis M&A adatbázisát és a https://globallegalchronicle.com/meide-groups-acquisition-of-odlewnia-zawiercie/ oldalt.
(7) Lásd a fent hivatkozott DKK-83/2022. sz. határozatot.